कॅप्लर-१० तारा

कॅप्लर-१०, जिसे कॅप्लर-१०ए (Kepler-10a) और केओआई-७२ (KOI-72) के नाम से भी जाना जाता है, पृथ्वी से ५६४ प्रकाश वर्ष दूर शिशुमार तारामंडल के क्षेत्र में स्थित एक G श्रेणी का मुख्य अनुक्रम तारा है। यह आकार में हमारे सूरज से ज़रा बड़ा, द्रव्यमान (मास) में ज़रा छोटा और और तापमान में उस से ठंडा है। २०११ में इस तारे के इर्द-गिर्द हमारे सौर मंडल से बहार मिला सब से पहला पत्थरीला ग्रह परिक्रमा करता पाया गया था।NASA finds smallest earthlike planet outside solar system , Richard A. Lovett, National Geographic Society

 पृथ्वी जैसा ग्रह मिला 
कॅप्लर-१० तारे के इर्द-गिर्द दो ग़ैर-सौरीय ग्रह परिक्रमा करते हुए पाए गए हैं, जिनमें से कम-से-कम एक पृथ्वी जैसा पत्थरीला ग्रह है। यह दोनों ग्रह इस प्रकार हैं:NASA'S Kepler mission discovers its first rocky planet , Perrotto, Trent J.; Hoover, Rachel, NASA
 कॅप्लर-१०बी (Kepler-10b) - पृथ्वी जैसा पथरीला यह ग्रह हर ०.८ दिनों में अपने तारे की एक परिक्रमा पूरी कर लेता है। इसका घनत्व लोहे से मिलता जुलता है। इसके मिलने की घोषणा १० जनवरी २०११ को हुई थी।
 कॅप्लर-१०सी (Kepler-10c) - यह ग्रह हर ४२.३ दिनों में अपने तारे की एक परिक्रमा पूरी कर लेता है। इसके मिलने की घोषणा २३ मई २०११ को हुई थी।

 तारे के विवरण 
कॅप्लर-१० एक G श्रेणी का मुख्य अनुक्रम तारा है। इसका द्रव्यमान हमारे सूरज के द्रव्यमान का ०.८९५ गुना और इसका व्यास (डायामीटर) हमारे सूरज के व्यास का १.०५६ गुना है। इसकी आयु ११.९ अरब वर्ष अनुमानित की गई है - तुलना के लिए हमारे सूरज की आयु केवल ४.६ अरब वर्ष है। इसका सतही तापमान ५,६२७ कैल्विन है, जबकि हमारे सूरज का तापमान ५,७७८ कैल्विन है।How old is the sun? , Fraser Cain, Universe TodayNotes for star Kepler-10 , Extrasolar Planets Encyclopaedia, 2011

 इन्हें भी देखें 
 कॅप्लर-१०बी
 ग़ैर-सौरीय ग्रह
 महापृथ्वी

 सन्दर्भ 

श्रेणी:जी-प्रकार मुख्य अनुक्रम तारे
श्रेणी:शिशुमार तारामंडल
श्रेणी:दो पुष्टीकृत ग्रहों वाले ग्रहीय मंडल‎